 Sọ fúnmi nípa Ìpínlẹ Borno. : Ìpínlẹ Borno jẹ ìpínlẹ kan ní agbègbè àríwá-ìlà-oòrùn orílẹ-èdè Nàìjíríà, tí ó pín ààlà pẹlú Ìpínlẹ Yobe sí ìlà-oòrùn, Ìpínlẹ Gombe sí gúsù-ìlà-oòrùn, àti Ìpínlẹ Adamawa sí gúsù nígbà tí àwọn ààlà ìlà-oòrùn rẹ parapọ di ààlà orílẹ-èdè pẹlú orílẹ-èdè Cameroon, ààlà àríwá rẹ parapọ di ààlà orílẹ-èdè pẹlú orílẹ-èdè Niger, àti ààlà àríwá-ìlà-oòrùn rẹ parapọ di ààlà orílẹ-èdè pẹlú orílẹ èdè Chad, léyìí tí ó mu jẹ ìpínlẹ Nàìjíríà kan tí ó pín ààlà pẹlú orílẹ-èdè méta. Ó mú orúkọ rẹ látara ìlú onítan ẹmíréétì ti Borno, pẹlú ẹmíréétì àtijọ ti olú-ìlú Maiduguri tí ó ń ṣiṣẹ gẹgẹ bí olú-ìlú ìpínlẹ Borno. Wọn dáa sílẹ ní ọdún 1976 nígbàtí Ìpínlẹ àríwá-ìlà-oòrùn tẹlẹri fọ. Ó pẹlú agbègbè tí a mọ sí Ìpínlẹ Yobe báyìí, tí ó di ìpínlẹ tí ó dá yàtọ ní ọdún 1991. Ìpínlẹ Borno jẹ agbègbè ẹlẹẹkejì tí ó gbòòrò jùlọ láàárín àwọn ìpínlẹ mẹrìndínlógójì ti orílẹ-èdè Nàìjíríà, òhun nìkan ló wà lẹyìn Ìpínlẹ Niger. Pẹlú bí ààye rẹ ṣe rí, ìpínlẹ náà jẹ ìpínlẹ ẹlẹẹkọkànlá tí ó gbòòrò jùlọ ní ààyè tàbí agbègbè pẹlú ènìyàn tí ó tó mílíọnnù mẹfà-dín-ní-díẹ gẹgẹ bí àbájáde ètò-ìkànìyàn ọdún 2016.Ìpínlẹ Borno ni àwọn olùgbé rẹ láti bí ọpọ ọdún sẹyìn kún fún àwọn oríṣiríṣi ẹyà pẹlú Dghwede, Glavda, Guduf, Laamang, Mafa, àti Mandara ní àáríngbùngbùn ẹkùn náà; àwọn ará Afade, Yedina Buduma, àti Kanembu ní gbùngbùn àríwá-ìlà-oòrùn; àwọn ará Waja ní gbùngbùn gúúsù; àti àwọn ará Kyibaku, Kamwe, Kilba, Margi groups àti babur ní gúúsù nígbàtí àwọn ará Kanuri àti Shuwa Arabs ń gbé ní jákèjádò àríwá àti àáríngbùngbùn ìpínlẹ náà. 